Waarskuwing: Nuwe dwelm middel, soortgelyk aan dagga, laat beland jong tieners in ernstige toestand in hospitaal – Pretoria.ws
By de Koker November 2, 2018
Afrikaans, Afrikaanse, Afrikaanse Nuus, City of Pretoria, Gemeenskap, Nuus, Pretoria, SA-nuus, Uncategorized	0 Comments
Polisie het dringend 'n onbekende stof vir forensiese toetsing gestuur, na 14 jong volwassenes en tieners wat in Pretoria woonagtig is na die hospitaal gehaas moes word nadat hulle 'n onbekende kruiemengsel wat bekend staan as puff or blazing gebruik het.
Dit kom na die voorval waar drie tieners van Pretoria-Wes, Maandagmiddag na die hospitaal gehaas moet word, geklee nog in hul skooldrag, nadat hulle die onbekende stof gerook het.
Xander Loubser, woordvoerder van BestCare, het die voorval bevestig en gesê dat die drie tieners in 'n ernstige toestand was en is behandel vir simptome soos aanvalle, psigose, naarheid, braking en hallusinasies.
Al drie tieners is gestabiliseer en na die Eugene Marais-hospitaal vervoer vir verdere mediese sorg.
In 'n video wat wat geneem is, kan gesien word hoe een van die leerlinge, met 'n drup in sy arm, hewig veg en baklei met een van die paramedici. Daar kan ook op die greep gehoor word dat die seun ontken dat hy iets gerook het. Op die toneel waar die seun gevind is, het die noodhulp beamptes 'n verdagte pakkie opgetel met 'n onbekende stof wat amper soos dagga lyk.
Kapt. Augustina Selepe, woordvoerder van die Suid-Afrikaanse Polisiediens, het gesê die onbekende stof is verpak in 'n swart sakkie. Die stof is soortgelyk aan dagga, het Selepe gesê.
"SAPD het dringend die stof na 'n SAPD-forensiese laboratorium gestuur vir toetsing. Die polisie het intussen 'n ondersoek geloods wagtend op die forensiese uitslae."
Die dwelm wat amper dieselfde voorkoms as dagge vertoon, word in aantreklike pakkies verkoop wat soortgelyk is aan kondoom verpakkings. Dit staan bekend as Huff, Blazing, Fun Bubblegum, Tutti Frutti en Crazy Coconut.
Die dwelm word ook in 'n zol gerol, soos die dwelm middel dagga, en dan gerook.
Die polisie het ouers gevra om hul kinders te waarsku oor die gevare van die gebruik van onbekende stowwe. Een van die grootste struikelblok is, is dat die dwelm na bewering vrylik beskik baar is en kan gekoop word in die tabak winkels en by drankwinkels sommer so oor die toonbank.
Die polisie het intussen ook ouers aangemoedig om verdagte pakkies te verwyder wat hul kinders in hul besit het en die saak aan die polisie rapporteer.
Die volgende whatsup stemboodskap is gestuur deur een van die paramidici wat op van die tonele was.
Afrikaners berig blazing dagga gauteng kruiemengse nuwe dwelm middel ouers paramedici Pretoria Pretoria-Wes puff SAPD-forensiese laboratorium skool kinders South Africa Suid Afrika tieners waarskuwing